۱۴۴۶-۱-۱۴ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: د افغانی سرې میاشتې نوی مرستیال ښاغلی الحـ.ـ.ـافـ.ـ.ـظ عـ.ـ.ـزیز الرحـ.ـ.ـمن د یو لړ شانداره مراسمو په ترڅ کې د یادې ادارې کارکوونکو ته ور وپېژندل شو. ننګرهار/ هلمند: د ننګرهار ولایت د جلال آباد ښار اړوند سیمو او د سره رود په ولسوالیو کې د سختو ورښتونو او طوفانونو له امله له ۲۰۰ زیانمنو شویو کورنیو سره او د هلمند ولایت مرکز لښکرګاه کې د اورلګېدنې له امله له یوې زیانمنې شوې کورنۍ سره په ټوله کې د ۷ قلمه غیر خوراکی توکو مرسته ترسره شوه. سمنګان: ښوونیز مرکز کې ۲۸ تنو زده کوونکو ته د سرې میاشتې د پېژندنې په موخه نشراتی غونډه ترسره شوه. بلخ: د ۵ ثابتو کلینیکونو او یوه ګرځنده روغتیایی ټیم پر مټ په تېرو ۳۰ ورځو کې په بېلابېلو سیمو کې ۲۵۲۸۶ تنو ته روغتیایی خدمات وړاندې شوی. غزنی: اندړ ولسوالۍ کې ۲۰ تنو رضاکارانو ته د لومړنیو روغتیایی مرستو تر عنوان لاندې دوه ورځنی روزنیز ورکشاپ پیل شو.